# Llegeix el text següent atentament:

**LA PIPA**

Un vespre, la seva nora el va veure arribar més content que de costum. No era pas que ell exterioritzés aquesta satisfacció en paraules, ni en actes. Era quelcom de més subtil, com una brillantor que li aclaria els ulls, o potser tot es limitava a un cert plec de la boca que semblava a punt d’obrir-se en un somrís. Fos com fos, la nora ho observà, però no va dir res. Ni més tard, quan el vell, que havia agafat l’infant i li feia moixaines, es posà a can- tussejar en veu baixa, una cosa tan insòlita que la dona va sortir dues vegades de la cuina només per comprovar si era verament ell qui salmodiava amb tanta satisfacció.

Al cap d’una estona, quan arribà el marit, li féu remarcar l’estranya disposició del seu pare. Començava a estar enquimerada.

—Li deu haver tocat la rifa —va riure el noi. Sabia que a un vell li calia ben poc per a alegrar-se com si fos l’home més feliç de la terra o entristir-se fins a l’arrel de l’ànima.

En asseure’s a sopar, la néta, que ja era prou gran per a treballar i, ara, sempre era la darrera que arribava a casa, va adonar-se també del canvi del vell i, més curiosa o expansiva que els altres, comentà:

—Se us veu molt content, avi...

El vell se la mirà amb simpatia i, amb la seva mà arrugada, li va donar un copet afectuós al braç. De contestar, però, no va contestar res.

MANUEL DE PEDROLO

# Resol les qüestions següents sobre el text anterior:

## a Digues quants personatges apareixen en el fragment i indica la relació que hi ha entre ells.

## b Què remarca la dona? Què li ho fa pensar?

NOM:

c Digues quin tractament fan servir els personatges del text:

* + El fill amb la seva muller:
	+ La néta amb l’avi:
1. Fes una llista de cinc situacions en què tu faries servir el tractament de “vostè”.

**1**

**2**

**3**

**4**

**5**

# Encercla l’opció correcta i copia la frase:

## a Sempre triga en / a contestar.

## b Els demano que / Ø em responguin.

## c Té l’esperança de que / que hi anirem per Nadal.

## d Confio de que / que l’acceptin.

# Escriu un conte breu seguint l’estil de Manuel de Pedrolo. Segueix aquests passos:

1. Pensa un argument i fragmenta la història en tres parts:
	* encapçalament (2-3 línies)
	* nus (5-8 línies)

## desenllaç (2-3 línies)

NOM:

1. Afegeix en algun moment un breu diàleg i decideix, en funció dels personatges i la seva familiaritat, quin serà el tractament personal (de tu o vostè) que faran servir entre ells.